EkBass/fiwiki-20250220-pages-articles huggingface dataset:
Plagues of Babylon

Plagues of Babylon on yhdysvaltalaisen Iced Earth -yhtyeen yhdestoista studioalbumi, joka julkaistiin tammikuussa 2014. Albumin ensimmäinen puolisko käsittelee yhtyeen Something wicked -konseptia ja toinen puolisko taas on itsenäisiä kappaleita. == Kappaleet == # # # # # # # # # # # # # == Kokoonpano == ;Yhtye * Jon Schaffer – rytmikitara, akustinen kitara, leadi kitara, taustalaulu, laulu kappaleessa "Highwayman" * Troy Seele – kitara * Stu Block – laulu * Luke Appleton – basso * Raphael Saini – rummut ;Vierailevat muusikot * Michael Poulsen – laulu kappaleessa "Highwayman" * Russell Allen – laulu kappaleessa "Highwayman" * Hansi Kürsch – laulu kappaleessa "Among the Living Dead", taustalaulu * Thomas Hackmann – taustalaulu * Andrew Peters – taustalaulu * Matt O'Rourke – taustalaulu * Bonna Ross Bernal – taustalaulu * Daniel Schmitz – marssirummut * David Hambach – marssirummut * Christopher Jobi – marssirummut ;Tuotanto * Kevin Paul & Jon Schaffer – miksaaja * Sascha Buhren – masteroija * Eliran Kantor – kansitaide == Arvostelut == * AllMusic: AllMusic review * Imperiumi: 8½/10Iced Earth - Plagues Of Babylon Viitattu 12.1.2023. * Kaaoszine: 5/10Iced Earth - Plagues Of Babylon Viitattu 12.1.2023. * Metal Temple: Metal Temple: Album review * Soundi: Iced Earth: Plagues Of Babylon Viitattu 12.1.2023. == Lähteet == == Aiheesta muualla == * Plagues of Babylon discogs.com -sivustolla * Luokka:Iced Earthin albumit Luokka:Vuoden 2014 albumit
Revs

REVS on Suomessa vuonna 2011 perustettu itsenäinen muotilehti. Lehti on englanninkielinen, se julkaistaan 4 kertaa vuodessa ja sitä julkaisee SECT ET SEPT -mediastudio. REVS -lehden päätoimittaja ja perustaja on argentiinalaissyntyinen valokuvaaja Federico Cabrera. Lehteä myydään 25 eri maassa Euroopassa, Aasiassa ja USA:ssa ja sen jakelusta vastaa Comag UK. REVS- lehdellä on myös digitaalinen kuukausijulkaisu, REVS Digital, joka on tarkoitettu taulutietokoneelle. REVS on yksi harvoista suomalaisista muotilehdistä, joiden jakelu keskittyy pääasiassa Suomen ulkopuolelle. == Lähteet == WE ARE HELSINKI No.29 February / March 2012 http://www.revsmag.com/ == Aiheesta muualla == * www.REVSmag.com Luokka:Suomalaiset lehdet
Alexandra Palace

Alexandra Palace on Pohjois-Lontoossa sijaitseva monitoimirakennus, jossa järjestetään näyttelyitä, konsertteja ja urheilutapahtumia. Palatsia kutsutaan myös lempinimellä Ally Pally. Alexandra Palace == Historia == Alexandra Palace rakennettiin Alexandra Parkiin vuonna 1873, ja sen avajaisia vietettiin kuningatar Viktorian 54. syntymäpäivänä. Tulipalo tuhosi rakennuksen vain 16 päivää avajaisten jälkeen. Palatsi rakennettiin uudelleen, ja uudet avajaiset pidettiin vuonna 1875. Palatsi tuhoutui pahoin vielä toisessakin tulipalossa vuonna 1980. Alexandra Palace kunnostettiin jälleen, ja se avattiin vuonna 1988. Alexandra Palace on myös televisiotoiminnan syntymäpaikka. BBC vuokrasi palatsin itäosan vuonna 1935, ja aloitti sieltä televisio-ohjelmien lähettämisen. BBC == Tapahtumia == Vuodesta 2008 lähtien Alexandra Palacessa on järjestetty dartsin World Darts Championship-turnaus ja vuodesta 2012 snookerin Masters-turnaus. == Lähteet == == Aiheesta muualla == * Alexandra Palace. Luokka:Yhdistyneen kuningaskunnan palatsit Luokka:Englannin urheilupaikat Luokka:Haringeyn rakennukset ja rakennelmat Luokka:Lontoon urheilu
Melbournen syyrialais-malabarilainen katolinen eparkia

Pyhän apostoli Tuomaksen Melbournen syyrialais-malabarilainen katolinen eparkia () on idän katolisuutta edustavan syyrialais-malabarilaisen katolisuuden riituksen eparkia Australiassa. Eparkia on perustettu tammikuussa 2014, ja se on toinen Intian ulkopuolelle perustettu syyrialais-malabarilaisen kirkon eparkia Chicagon eparkian jälkeen. Eparkia kattaa koko Australian, jossa asuu noin 35 000 syyrialais-malabarilaisen kirkon jäsentä. Eparkian ensimmäinen piispa on Mar Bosco Puthur, jonka paavi Franciscus nimitti virkaansa vuonna 2014. == Lähteet == == Aiheesta muualla == * Seurakunta Melbournessa * Seurakunta Sidneyssä Luokka:Idän katoliset kirkot Luokka: Katolisen kirkon hiippakunnat Luokka: Kristinusko Australiassa
Hiljainen tyttö

Hiljainen tyttö on suomalaisen popartistin Robinin esikoisalbumin Koodin kolmas ja viimeinen single, joka julkaistiin 6. kesäkuuta 2012. Kappaleen musiikkivideo julkaistiin sen kunniaksi, että albumia oli myyty siihen mennessä yli 100 000 kappaletta. Musiikkivideon ohjaajina olivat Hannu Sormunen ja Robinin isä Mika Packalen. == Kappaleet == # == Lähteet == == Aiheesta muualla == * Kappaleen virallinen musiikkivideo YouTubessa Luokka:Robin Packalenin kappaleet Luokka:Vuoden 2012 kappaleet
Karbamoyylifosfaattisyntetaasi I

thumb|250px|Malli karbamoyylifosfaattisyntetaasi I:n rakenteesta Karbamoyylifosfaattisyntetaasi I on entsyymi, joka osallistuu eliöissä ureakiertoon. Tämä ligaaseihin kuuluva entsyymi syntetisoi karbamoyylifosfaattia ammoniakista, hiilidioksidista ja kahdesta ATP- molekyylistä. Karbamoyylifosfaattisyntetaasi on eliöillä mitokondriaalinen entsyymi eli esiintyy solujen mitokondrioissa.Karbamoyylifosfaattisyntetaasi I:n EC-numero on EC 6.3.4.16. Sytosolissa esiintyy toinen karbamoyylifosfaattia syntetisoiva entsyymi karbamoyylifosfaattisyntetaasi II. ==Ominaisuudet== Karbamoyylifosfaattisyntetaasi I on ihmisellä rakenteeltaan monomeeri, jonka molekyylimassa on noin 160-165 kDa. Entsyymi vaatii toimiakseen koentsyymikseen N-asetyyliglutamiinihapon, joka aktivoi entsyymiä allosteerisesti. Lisäksi karbamoyylifosfaattisyntetaasi vaatii joko magnesium- tai mangaani-ioneja koordinoitumaan ATP-molekyyleihin. Karbamoyylifosfaattisyntetaasi I katalysoi karbamoyylifosfaatin syntetisoimista seuraavasti. Hiilidioksidi esiintyy soluissa tyypillisesti vetykarbonaatti-ionina, ja ensimmäisessä vaiheessa karbamoyylifosfaattisyntetaasi muodostaa siitä reaktiivisen karboksifosfaatin siirtämällä sille fosfaattiryhmän ATP-molekyyliltä, josta muodostuu ADP- molekyyli. Seuraavassa vaiheessa nukleofiilinen ammoniakki hyökkää tähän välituotteeseen ja korvaa fosfaattiryhmän muodostaen karbamiinihapon. Viimeisessä vaiheessa karbamoyylifosfaattisyntetaasi I siirtää karbamiinihapolle fosfaattiryhmän toisesta ATP-molekyyliltä, jolloin tuotteeksi syntyy karbamoyylifosfaattia. ==Lähteet== Luokka:Ligaasit
Yleinen tuomioistuin

Yleiseksi tuomioistuimeksi kutsutaan sellaista tuomioistuinta, joka ei hoida vain joitain laissa erikseen yksilöityjä asioita. Vastakohtana on erityistuomioistuin, joka hoitaa esimerkiksi hallinto- tai työoikeudellisia asioita. Suomessa yleisiä tuomioistuimia ovat käräjäoikeudet, hovioikeudet ja korkein oikeus. ==Katso myös== * Euroopan unionin tuomioistuin Luokka:Oikeuslaitos
M11 (Valko-Venäjä)

Valtatie M11 () on noin 190 kilometriä pitkä pohjois-eteläsuuntainen valtatie Valko-Venäjän Hrodnan ja Brestin alueilla. Valtatie alkaa Liettuan vastaisella rajalla olevalta Benjakonin raja-asemalta (), kiertää Voranavan sen itäpuolelta, jatkaa Lidan, Dzjatlavan ja Slonimin kautta näiden eteläpuolella sijaitsevaan Ivatsevitšyn piirin Byteniin (), jonka jälkeen tietä on vielä 8 kilometriä ennen kuin tie saapuu lopulta kansalliselle tielle R2. Valtatie M11 muodostaa osan eurooppatietä E85 (), eli osuuden Liettuan rajalta R2-kantatielle, jonka jälkeen E85 jatkaa lounaaseen R2-kantatietä seuraten. Kansallisen tien R2 risteyksestä on kolmen kilometrin matka seuraavalle valtatielle eli Brestistä Minskin kautta Moskovaan johtavalle valtatielle M1 (joka on tietullitietä). Kansallinen valtatie M11 oli vielä 2014 alussa BelToll-järjestelmän kuulumaton, tietulleista vapaa valtatie. == Lähteet== == Aiheesta muualla == * Map of tollroads (tulliteiden kartta) (beltoll.by) Luokka:Valko-Venäjän tiet Luokka:Hrodnan alue Luokka:Brestin alue
Test Act

Test Act on nimitys joukolle Englannissa, Skotlannissa ja Irlannissa aikanaan voimassa olleita lakeja, joiden oli tarkoitus estää katolilaisia pääsemästä julkisiin virkoihin. Tunnetuin oli Englannissa vuosina 1673–1829 voimassa ollut Test Act. Laki vaati julkiseen virkaan nimitettävää henkilöä antamaan vakuutuksen, joka vahvisti hänen uskonnollisen suuntauksensa. Test Act kumottiin osana katolilaisten emansipaatiota. Englannissa säädettiin uskonpuhdistuksen jälkeen aluksi tiukkoja lakeja, jotka määräsivät rankaisemaan automaattisesti kaikkia, jotka eivät vahvistaneet tunnustavansa virallista anglikaanista uskoa, eikä erillistä virkakieltoa tämän vuoksi tarvittu. Tilanne kuitenkin muuttui, kun suvaitsevampi ilmapiiri mahdollisti 1600-luvulla katolilaisille sekä protestanttisten herätysliikkeiden kannattajille avoimen uskonnonharjoituksen. Anglikaaninen enemmistö halusi nyt estää näiltä ryhmiltä julkisiin virkoihin pääsyn. Vuonna 1661 säädetty ensimmäinen rajoituslaki koski aluksi vain kaupunkien hallintoa, mutta vuoden 1673 Test Act laajensi sen koskemaan kaikkia julkisia virkoja. Lain mukaan julkiseen virkaan pääsy edellytti ehtoollisen vastaanottamista Englannin kirkon menojen mukaisesti.test act Encyclopædia Britannica Online Academic Edition. Viitattu 22.1.2014. Laki pakotti voimaan astuessaan muun muassa kuningas Kaarle II:n veljen, katoliseksi kääntyneen Yorkin herttua Jaakon luopumaan laivaston päällikkyydestä. Skotlannissa vastaava laki oli säädetty välittömästi uskonpuhdistuksen jälkeen vuonna 1567. Irlantiin käytäntö tuotiin Englannista vuonna 1704, ja vuodesta 1782 Englantia koskevat Test Act -lait sekä pakolliset uskollisuudenvalat olivat sellaisinaan voimassa myös Irlannissa. 1700-luvun kuluessa lain vaatimista uskon ”testauksista” alettiin vähitellen laistaa protestanttisten herätyssuuntausten edustajien kohdalla, mutta katolilaisten osalta kielto pysyi ehdottomana. Vaatimus virkaan nimitettävän uskonnollisen suuntauksen tutkimisesta poistettiin laista lopulta vuonna 1828. Seuraavana vuonna säädetty laki katolilaisten emansipaatiosta kielsi kaikki muutkin vastaavat rajoitukset. Alkuperäiset Test Act -lait kumottiin tosin Englannissa vasta 1860- ja 1870-luvuilla. Irlannissa käytäntö kiellettiin vuonna 1871 ja Skotlannissa vasta vuonna 1889. ==Lähteet== Luokka:Englannin historia Luokka:Anglikaanisen kirkon historia Luokka:Syrjintä Luokka:Uskonnolliset lait
Markkinoinnin, teknologian ja luovuuden liitto

Markkinoinnin, teknologian ja luovuuden liitto MTL oli Suomessa toimivien markkinoinnin ja viestinnän asiantuntijayritysten, kuten mainos-, media- ja viestintätoimistojen etujärjestö. Jäseninä oli myös digitaalista markkinointia ja mainontaa tekeviä ns. digitoimistoja sekä tapahtumamarkkinointia tekeviä yrityksiä. Jäsenyritysten yhteenlaskettu myyntikate oli vuonna 2013 noin 220 miljoonaa euroa ja niiden palveluksessa toimi noin 1 600 henkilöä.MTL, Markkinointiviestinnän Toimistojen Liitto. Viitattu 22.1.2014. MTL yhdistyi vuonna 2020 Marketing Finlandiin. == Historia == MTL perustettiin vuonna 1942 Mainostoimistojen liitoksi.Visa Heinonen & Hannu Konttinen: Nyt uutta Suomessa! Suomalaisen mainonnan historia. Mainostajien Liitto 2001. ISBN 978-952-5262-10-0, sivu 120. Mediatoimistojen tultua mukaan vuonna 2000 nimi muutettiin Markkinointiviestinnän Toimistojen Liitoksi. Vuonna 2006 Viestintätoimistojen liitto ja MTL yhdistyivät. Suomen Tapahtumamarkkinointiyhdistys STAY liittyi MTL:ään 2010.Toiminta, MTL. Viitattu 22.1.2014. Vuonna 2015 nimi muutettiin Markkinoinnin, teknologian ja luovuuden liitoksi.MTL on nyt Markkinoinnin, teknologian ja luovuuden liitto, Markkinointi & Mainonta 17.6.2015. Viitattu 28.11.2015. MTL yhdistyi vuonna 2020 Marketing Finlandin kanssa. Uudeksi nimeksi tuli Marketing Finland. == Toiminta == MTL järjesti jäsenyrityksilleen markkinointiviestintäalan kilpailuja, koulutusta ja tapahtumia sekä kerää ja tuottaa toimialaa koskevaa tietoa. MTL:n yksin tai yhdessä muiden alan toimijoiden kanssa järjestämiä kilpailuja ja palkintoja olivat Effie, Finnish Comms Awardshttps://mtl.fi/fi/kilpailut/finnish-comms-awards Finnish Comms Awards, Suomen markkinointihenkisin insinööri, televisiomainontaa luotaava Parhaat Sekunnit sekä Kultasulka-kilpailu markkinointiviestintää tunnetuksi tekeville kirjoituksille ja esityksille. MTL:n tapahtumia olivat erilaiset ajankohtaisseminaarit ja jokasyksyinen Markkinoinnin viikko.Tapahtumat, MTL. Viitattu 22.1.2014. MTL oli jäsenenä kansainvälisissä alan kattojärjestöissä kuten EACA (The European Association of Communications Agencies) ja ICCO (The International Communications Consultancy Organisation). ==MTL:n toimitusjohtajia== *Matti Larres 1977–1991 *Sanna-Maija Lagus 1994–1995Sanna- Maija Lagus jättää MTL:n, Kauppalehti 10.01.1996. Viitattu 27.1.2014. *Asko Siukosaari 1996–1997 *Sinikka Virkkunen 1997–2006Sinikka Virkkunen MTL:n johtajaksi, Kauppalehti 17.01.1997. Viitattu 27.1.2014. *Markus Leikola 2006–2009Anne Mehtäläisestä MTL:n uusi toimitusjohtaja , Mediaviikko 16.12.2009. Viitattu 27.1.2014. *Anne Mehtäläinen 2009–2011Tarja Virmala MTL:n toimitusjohtajaksi, Markkinointi & Mainonta 18.4.2011. Viitattu 27.1.2014. * Tarja Virmala 2011– ==Lähteet== ==Kirjallisuutta== * von Hertzen, Pirjo; Melgin, Elina ja Åberg, Leif: Vuosisata suhdetoimintaa – Yhteisöviestinnän historia Suomessa, Otava 2012. ISBN 978-951-1-26547-4. Luokka:Elinkeinoelämän järjestöt Luokka:Markkinointiviestintä Luokka:Suomalaiset teknologiajärjestöt
Niilo Ihamäki

Niilo Oskari Ihamäki (15. syyskuuta 1920 KöyliöMitä-Missä-Milloin, Kansalaisen vuosikirja 1957, s. 227. Helsinki: Otava, 1956. – 17. tammikuuta 2014 EspooLegendaarinen radioääni Niilo Ihamäki on kuollut Kotimaa, Uutiset, Ilta- SanomatKuolinilmoitus Helsingin Sanomissa 25.1.2014) oli suomalainen radiotoimittaja. Ihamäki aloitti toimittajan uransa 1930-luvun lopulla Kokemäellä ilmestyneen sanomalehti Lallin kesätoimittajana. Hän tuli Yleisradion palvelukseen 1953 ja oli muun muassa käynnistämässä Pääministerin haastattelutuntia 1962 sekä luki lehtikatsauksia. Hän toimi myös radion puhetekniikan opettajana Tampereen yliopistossa. Veli-Matti Saksi: Purpurien kasvot on poissa. Alueviesti 29.1.2014. Ihamäki jäi eläkkeelle Yleisradiosta 1985, mutta hän jatkoi ohjelmien tekoa ja kirjoitti myös artikkeleita satakuntalaisiin lehtiin miltei kuolemaansa saakka. Erityisen mielellään Ihamäki teki ikäihmisten haastatteluja. Hän juonsi Kiikoisissa järjestetyt kansanmusiikkijuhlat Kiikoisten Purpurit 40 kertaa vuosina 1970–2009. Niilo Ihamäen poika on Yleisradion toimittaja Olli Ihamäki ja pojanpoika hovimuusikkona tunnettu Ilkka Ihamäki. == Lähteet == == Aiheesta muualla == *Niilo Ihamäki tapasi emännät, pääministerit ja kuninkaankin Elävä arkisto, Yleisradio * Niilo Ihamäen muistokirjoitus Helsingin Sanomissa Luokka:Ylen toimittajat Luokka:Vuonna 1920 syntyneet Luokka:Vuonna 2014 kuolleet Luokka:Suomalaiset politiikantoimittajat
Pekka Kivalo

Pekka Kivalo (vuoteen 1935 Mittler; 6. tammikuuta 1919 Turku – 12. tammikuuta 2017 HelsinkiKuolinilmoitus, Helsingin Sanomat 19.3.2017 s. C 18) oli suomalainen kemisti. Hän oli Teknillisen korkeakoulun fysikaalisen kemian professori 1958–1971Luettelo Suomen kemian professoreista., Valtion teknillisen tutkimuskeskuksen kemian laboratorion johtaja 1972–1975, Teknillisen tarkastuslaitoksen ylijohtaja professorin arvolla 1974–1983. Hän tutki elektrodireaktioita ja kompleksinmuodostustasapainoja etenkin polarografian avulla.Facta 2001, osa 8, palsta 549. WSOY 1981. Kivalon veli oli Lääkintöhallituksen pääjohtaja Erkki Kivalo. == Lähteet == Luokka:Suomalaiset kemistit Luokka:Valtionlaitosten johtajat Luokka:Teknillisen korkeakoulun professorit Luokka:Suomalaiset professorit Luokka:VTTLuokka:Vuonna 1919 syntyneet Luokka:Vuonna 2017 kuolleet
The Pathway

The Pathway on suomalaisen progressiivisen metallin yhtye Anthrielin esikoisalbumi. Se julkaistiin vuonna 2010 levymerkillä Lion Music. == Kappaleet == # # # # # # # # # # # # == Kokoonpano == * Klaus Wirzenius – bassokitara, taustalaulu * Simo Silvan – laulu * Timo Niemistö – kitara, taustalaulu, tuottaja, äänittäjä * Antti Hakulinen – kosketinsoitin * Jari Kuokkanen – rummut * Joni Lehikoinen – virveli (kappaleet 6 ja 10, sessio) === Muut tekijät === * Jussi Kulomaa – miksaaja * Henkka Niemistö – masteroija * Jan Yrlund – kansikuva, layout * Pasi Ristolainen – valokuvat == Arvostelut == * Imperiumi.net: 8– Imperiumi.net: Levyarvio ==Lähteet== == Aiheesta muualla == * * Luokka:Vuoden 2010 esikoisalbumit Luokka:Suomalaiset progressiiviset metallialbumit
Kivalo (täsmennyssivu)

Kivalo tarkoittaa muun muassa seuraavia: *Kivalo, vaarajono Lapissa ==Suomalainen sukunimi== *Erkki Kivalo (vuoteen 1935 Mittler, 1920–2009), lääkäri, lääkintöhallituksen pääjohtaja *Hjalmar Appelgren-Kivalo (vuoteen 1906 Appelgren, 1853–1937), valtionarkeologi, professorin arvonimi *Pekka Kivalo (vuoteen 1935 Mittler, 1919–2017), kemisti ja professori, Erkki Kivalon veli. Luokka:Luettelot henkilöistä sukunimen mukaan
201NYT

201NYT on rap/funk -yhtye Funksonsin toinen albumi. Se julkaistiin MediaCroco Recordsin kautta 1. maaliskuuta 2013. Kappaleesta ”Mayday” on kuvattu musiikkivideo. == Kappaleet == # # # # # # # # # # == Arvostelut == * Desibeli.net: Desibeli.net * Tuoreet Platat: Tuoreet Platat == Lähteet == Luokka:Funksonsin albumit Luokka:Vuoden 2013 albumit
Satanic Black Devotion

Satanic Black Devotion on suomalaisen black metal -yhtye Sargeistin esikoisalbumi. Se julkaistiin vuonna 2003 levymerkillä Moribund Records. == Kappaleet == # # # # # # # # # == Kokoonpano == * Hoath Torog – laulu * Shatraug – kitara, bassokitara, laulu (kappale 4) * Horns – rummut == Arvostelut == * The Metal Observer: 9.5/10http://www.metal- observer.com/articles.php?lid=1&sid;=1&id;=2819 ==Lähteet== == Aiheesta muualla == * * Satanic Black Devotion discogs.com -sivustolla Luokka:Vuoden 2003 esikoisalbumit Luokka:Sargeistin albumit
Ales Mihalevitš

Aljaksei ”Ales” Anatoljevitš Mihalevitš (; s. 1975) on valkovenäläinen juristi ja poliitikko. Hän oli ehdokkaana vuoden 2010 presidentinvaaleissa. Vaalien jälkeen Mihalevitš joutui vankilaan kahdeksi kuukaudeksi. Hän on syyttänyt viranomaisia kidutuksesta pidätyksensä aikana. Maaliskuussa 2011 hän lähti maanpakoon ja on asunut Tšekissä ja Puolassa. Vuonna 2011 Mihalevitš sai kanadalaisen ihmisoikeusjärjestön myöntämän John Humphrey -palkinnon tunnustukseksi työstään kidutettujen hyväksi. == Lähteet == Luokka:Valkovenäläiset poliitikot Luokka:Vuonna 1975 syntyneet Luokka:Elävät henkilöt
Valko-Venäjä talviolympialaisissa 2006

Valko-Venäjä osallistui Torinon talviolympialaisiin 2006 28 urheilijan voimin. Torinossa Valko-Venäjä voitti hopean freestylehiihdossa. Avaisijassa Valko- Venäjän lippua kantoi toista kertaa Aleksandr Popov. == Mitalit == Salt Like Cityssä Valko-Venäjä voitti pronssin freestylehiihdossa. Mitalitaulukossa Valko-Venäjä oli sijalla 25, taakse jäi ainoastaan Latvia. Mitali Nimi Laji Tapahtuma Hopea Freestylehiihto Hypyt == Joukkue == Valko-Venäjä nimitti kisoihin 28 henkisen joukkueen, joka koostui 14:stä miesurheilijasta ja 14:stä naisurheilijasta. Joukkueen nuorin osallistuja oli mäkihyppääjä Pjotar Tšaadajeu, jolla oli ikää vain 18 vuotta. Joukkueen vanhin urheilija oli 39-vuotias ampumahiihtäjä Vladimir Dratšov. Kyseinen olympiajoukkue on kooltaan Valko-Venäjän olympiahistorian pienin joukkue. == Kuvia == Olena Zubrilova 2006.jpg|Ampumahiihtäjä Olena Zubrylova oli Torinossa parhaimmillaan viides. 2013 WSDC Sochi - Svetlana Radkevich.JPG|Svetlana Radkevich oli kisojen ainoa valkovenäläinen pikaluistelija. Belarus souvenir sheet no. 52 - Belarus Sportsmen at the XX Olympic Winter Games in Turin.jpg|Valkovenäläisiä postimerkkejä, joissa kuvattu mm. Dzmitryi Daštšynski mitalinsa kanssa. == Lähteet == talviolympialaisissa 2006 Luokka:Valtiot talviolympialaisissa 2006
Vaahteraliigan kausi 2004

Vaahteraliigan kausi 2004 oli Vaahteraliigan 25. kausi. Liigan runkosarja alkoi 5. kesäkuuta 2004 ja Vaahteramalja XXV pelattiin 4. syyskuuta 2004. Runkosarjassa kahdeksan joukkuetta pelasi kymmenen ottelua, minkä jälkeen neljä parasta joukkuetta etenivät pudotuspeleihin. Vaahteramaljassa Turku Trojans kohtasi kolmannen kerran peräkkäin Helsinki Roostersin. Joukkueet olivat kohdanneet viimeisen seitsemän kauden aikana finaalissa viidesti. Roosters voitti ottelun 49–28. Pronssia voitti Seinäjoki Crocodiles. Lappeenrannan Rajaritarit teki paluun Vaahteraliigaan ottaessaan Vaasa Vikingsin jättämän sarjapaikan. ==Runkosarja== OT V H TE PÄ MS PTS Trojans 10 10 0 386 160 +226 20 Roosters 10 9 1 421 102 +319 18 Crocodiles 10 7 3 390 168 +222 14 Butchers 10 6 4 169 204 -35 12 Rajaritarit 10 4 6 153 262 -109 8 Jaguaarit 10 2 8 134 256 -122 4 Bears 10 2 8 186 406 -220 4 Wolverines 10 0 10 112 393 -281 0 ==Pudotuspelit== {{Turnauspuu4 |29.8. Yläkenttä, Turku |Trojans|22 (8)|Butchers|15 (8) |28.8. Velodromi, Helsinki |Roosters|42 (21)|Crocodiles|17 (14) |4.9. Velodromi, Helsinki|Trojans|28 (21)|Roosters|49 (28) |4.9. Velodromi, Helsinki|Crocodiles|21 (14)|Butchers|16 (9) }} ;Tasonmittausottelu 9.9. Velodromi, Helsinki GS Demons – Wolverines : 45 – 22 (30 – 14) ==Lähteet== 2004 Luokka:Vuoden 2004 urheilu
The Dark Embrace

The Dark Embrace on suomalaisen black metal -yhtye Sargeistin EP-levy. Se julkaistiin vuonna 2008 levymerkillä Moribund Records. Äänitteestä julkaistiin rajoitettu 1000:n kappaleen painos. == Kappaleet == # # == Kokoonpano == * Hoath Torog – laulu * Shatraug – kitara, bassokitara * Black Adept Horns – rummut == Aiheesta muualla == * * The Dark Embrace discogs.com -sivustolla Luokka:Vuoden 2008 EP:t Luokka:Sargeistin albumit
Riihimäen Urheilusukeltajat

Riihimäen Urheilusukeltajat ry on Riihimäellä ja lähialueella toimiva sukellusseura. Vuoden 2016 alussa seuraan kuului noin 230 jäsentä. Seurasta käytetään lyhennettä RiUSuk. Riihimäen Urheilusukeltajat ry on perustettu vuonna 1978. Seuran toiminta koostuu laitesukellustoiminnasta, uppopallosta, nuorisotoiminnasta (kuutti- ja norppatoiminnasta) sekä koulutustoiminnasta. Nuoria ja lapsia (alle 19-vuotiaita) on jäsenistä yli kolmannes. Elokuusta 2016 alkaen on seura ollut yksi urheilun Sinettiseuroista. Riihimäen Urheilusukeltajat on Sukeltajaliiton ja Etelä-Suomen Liikunta ja Urheilun (ESLU) jäsen. Seura on valittu Sukeltajaliiton Vuoden seuraksi vuosina 2009 ja 2014. Seura järjestää säännöllisesti laitesukelluksen perus- ja jatkokoulutusta. Seuran kouluttajat ovat Sukeltajaliiton kouluttamia, ja koulutus täyttää kansainvälisten sukellusjärjestöjen NAUI:n ja CMAS:in koulutusvaatimukset. Laitesukellustoiminnassa Riihimäen Urheilusukeltajat järjestää avovesikaudella sukelluksia Suomen järvi- ja merialueilla sekä ulkomaan sukellusleirejä. Seuran pääasiallisena harjoittelu- ja koulutuspaikkana on Lopen Räyskälässä sijaitseva kirkasvetinen erämaajärvi Iso-Melkutin, jonne on rakennettu sukellustoimintaa helpottavat rantaportaat, varustetasanne sekä vedenalainen harjoittelulava. Talven hallikaudella seuran jäsenet harjoittelevat Riihimäen uimahallissa ja Tervakosken uimahallissa. Riihimäen Urheilusukeltajat on mukana myös Vapaaehtoisen pelastuspalvelun eli Vapepan toiminnassa. Seuralla oli vuoden 2016 alussa neljä Vapepa- sukelluskoulutuksen saanutta sukeltajaa. Seura on järjestänyt valtakunnallisen nuorten Melqqu-laitesukellusleirin vuosina 2014 ja 2016. Seuraava leiri on määrä pitää RiUSukin 40-vuotisjuhlavuonna 2018. == Uppopallo == RiUSuk (Riihimäen Urheilusukeltajat) on voittanut Suomen mestaruuden uppopallossa vuosina 2009-2010, 2015-2016, 2016-2017 ja 2017-2018. RiUSuk on tullut toiseksi uppopallossa vuosina 2010-2011, 2011-2012, 2012-2013, 2013-2014, 2018-2019 sekä saanut pronssia vuonna 2014-2015. == Lähteet == * Riihimäen Urheilusukeltajat ry:n verkkosivut Luokka:Riihimäkeläiset urheiluseurat
Koktebel

Koktebel (, , ) on taajama Krimillä Ukrainassa. Se sijaitsee Mustanmeren rannalla pienien kukkuloiden ympäröimänä, maanteitse noin 15 km Feodosijasta lounaaseen. Koktebelin nimitys on peräisin krimintataarin kielestä ja se tarkoittaa sinisten kukkuloiden maata. Vuoteen 1899 asti alue oli melko tuntematon. Tuolloin sinne perustettiin vapauden filosofiaan perustuva yhteisö ja pian siitä tuli pietarilaisten boheemien kesäpaikka. ==Lähteet== ==Aiheesta muualla== Luokka:Krimin autonominen tasavalta Luokka:Ukrainan kaupunkityyppiset taajamat
Martin Ennals -palkinto ihmisoikeuksien puolustajille

Martin Ennals -palkinto ihmisoikeuksien puolustajille () on vuodesta 1993 jaettu ihmisoikeuspalkinto. Se jaetaan henkilölle, joka on valveutunut ihmisoikeuksien puolustaja. Palkinnon summa on 20 000 Sveitsin frangia. Palkinnonjakotilaisuus on Genevessä, ja Geneven kaupunki on näyttävässä roolissa. Palkinto on nimetty Amnesty Internationalin entisen pääsihteerin Martin Ennalsin mukaan. ==Palkinnon saajat== Vuosi Palkinnon saaja(t) Maa 1994 Harry Wu 1995 Asma Jahangir 1996 Clement Nwankwo 1997 Samuel Ruiz 1998 Eyad El-Sarraj laishallinto 1999 Natasha Kandic 2000 Immaculée Birhaheka 2001 Peace Brigades International 2002 Jacqueline Moudeina 2003 Alirio Uribe Muñoz 2004 Lidija Jusupova 2005 Aktham Naisse 2006 Akbar Ganji Arnold Tsunga 2007 Rajan Hoole Kopalasingham Sritharan Pierre Claver Mbonimpa 2008 Mutabar Tadjibaeva 2009 Emad Baghi 2010 Muhannad Al-Hassani 2011 Kasha Jacqueline Nabagesera 2012 Luon Sorvath 2013 Joint Mobile Group 2014 Alejandra Ancheita 2015 Ahmed Mansoor 2016 Ilham Tohti 2017 Mohamed Zaree 2019 Abdul Aziz Muhamat 2020 Huda Al-Sarari 2021 Yu Wensheng 2022 Abdulhadi al-Khawaja Phạm Đoan Trang Daouda Diallo == Lähteet == Luokka:Ihmisoikeuspalkinnot
Moribund Records

Moribund Records on yhdysvaltalainen itsenäinen levy-yhtiö, joka perustettiin vuonna 1993 Port Orchardissa, Washingtonissa. Levy-yhtiö on julkaissut mm. Antipopen, Azaghalin, Belialin, Hornan, Sargeistin ja Wyrdin albumeita. Moribund artists == Lähteet == == Aiheesta muualla == * Moribund Records * Moribund Records Facebookissa * @ Encyclopaedia Metallum Luokka:Yhdysvaltalaiset levy-yhtiöt Luokka:Black metal -levy-yhtiöt Luokka:Death metal -levy-yhtiöt
Isotelus

Isotelus (nimen merkitys: ”yhtäläiset ääripäät”) on sukupuuttoon kuollut ordovikikautinen trilobiittisuku, joka kuuluu lahkoon Asaphida ja heimoon Asaphidae. Sen fossiileja on löydetty Pohjois-Amerikasta. ==Ominaisuudet== Isotelus on tasainen trilobiitti, jolta puuttuu etukaari. Sen silmät ovat korkealla päässä ja joillain lajeilla ne ovat jopa jonkin verran koholla. Sukuun kuuluu useita isokokoisia lajeja kuten Isotelus gigas ja Isotelus maximus, joiden nimet viittaavatkin suureen kokoon. Suvun lajeista suurikokoisin on Isotelus rex, joka on tämän lisäksi myös kaikista tunnetuista trilobiiteista suurin. Sen pituus on noin 720 mm, suurin leveys noin 400 mm ja korkeus noin 70 mm. Lisäksi I. rexillä ei ole sen kokonaispituutta pidentäviä piikkejä tai muita vastaavia rakenteita toisin kuin esimerkiksi Uralichas ja Terataspis -sukujen trilobiiteilla. ==Käyttäytyminen== Isotelus suvun lajit olivat todennäköisesti lihansyöjiä, saalistajia tai haaskansyöjiä. Eräs joidenkin tämän suvun lajien saalistamiskäyttäytymiseen viittaava asia on se, että kaivamisjälkiä, jotka ovat mitä todennäköisimmin Isotelus-lajien tekemiä, on havaittu fossiloituneiden ordovikikautisten matojen kaivamien kolojen yhteydestä. Ne viittaavat siihen, että trilobiitti olisi kaivanut matoja esiin koloistaan syödäkseen ne. Lisäksi Isotelus-lajit olivat huonohkoja uimareita ja ne liikkuivatkin todennäköisimmin merenpohjalla tai matalikoissa. ==Lähteet== Luokka:Trilobiitit
Daitō

Daitō () on kaupunki Osakan prefektuurissa Japanissa. Se sijaitsee prefektuurin itäosassa aivan Osakan kaupungin itäpuolella: lännessä se liittyy Osakan kaupunkialueeseen, idässä kohoavilla vuorilla on luonnonalueita ja Kongō-Ikoma-Kisenin puolikansallispuisto. Daitō rajautuu pohjoisessa Kadoman, Neyagawan ja Shijōnawaten kaupunkeihin, etelässä Higashiōsakan kaupunkiin. Sen pinta-ala on 18,27 neliökilometriä ja siellä on 124 437 asukasta (vuonna 2013). Daitōn kaupunki perustettiin vuonna 1956 kahden maaseutukaupungin ja yhden kyläkunnan yhdistyessä. Tällöin kaupungissa oli noin 30 000 asukasta. Seuraavan kahden vuosikymmenen aikana sen väkiluku kasvoi nopeasti Osakan kaupunkialueen ja talouden laajetessa ja oli vuonna 1975 jo 111 000. Daitōta palvelee JR Nishi-Nihonin Katamachi-linja (Gakkentoshi-linja). == Lähteet == == Aiheesta muualla == *Daitōn kaupungin internetsivut Luokka:Osakan prefektuurin kaupungit
Maailman ruokapalkinto

Maailman ruokapalkinto (engl. World Food Prize) on vuodesta 1987 jaettu kansainvälinen palkinto joka annetaan henkilölle joka on tehnyt työtä ruuan ja etenkin maatalouden tuotannon parantamisessa maailmassa. Palkinnon taustalla on useita bioteknologiaan erikoistuneita maatalousalan yhtiöitä. Palkinnon jakaa Maailman ruokapalkinto säätiö jonka johtajana on Yhdysvaltain entinen suurlähettiläs Kenneth M. Quinn. Palkinnon perustajana oli amerikkalainen maataloustieteilijä, vuoden 1970 nobelisti Norman Borlaug. Palkinto jaetaan virallisessa tilaisuudessa Maailman nälkäpäivänä Des Moinesin kaupungissa Iowan osavaltion parlamentissa. Palkintotilaisuuden jälkeen palkitut kokoontuvat Norman E. Borlaug kansainväliseen symposiumiin. Palkinnon summa on 250 000 Yhdysvaltain dollaria ==Palkinnon saajat== Vuosi Palkinnon saaja maa 1987 M. S. Swaminathan 1988 Robert F. Chandler 1989 Verghese Kurien 1990 John Niederhauser 1991 Nevin S. Scrimshaw 1992 Edward F. Knipling Raymond C. Bushland 1993 He Kang 1994 Muhammad Yunus 1995 Hans Rudolf Herren 1996 Henry Beachell Gurdev Khush 1997 Ray F. Smith Perry Adkisson 1998 B. R. Barwale 1999 Walter Plowright 2000 Evangelina Villegas Surinder Vasal 2001 Per Pinstrup- Andersen 2002 Pedro Sanchez 2003 Catherine Bertini 2004 Yuan Longping Monty Jones 2005 Modadugu Vijay Gupta 2006 Edson Lobato Alysson Paolinelli A. Colin McClung 2007 Philip E. Nelson 2008 Bob Dole George McGovern 2009 Gebisa Ejeta 2010 David Beckmann Jo Luck 2011 John Kufuor Luiz Inácio Lula da Silva 2012 Daniel Hillel 2013 Mary-Dell Chilton Robert Fraley Marc Van Montagu 2014 Sanjaya Rajaram 2015 Fazle Hasan Abed 2016 Maria Andrade 2016 Robert Mwanga 2016 Jan Low 2016 Howarth Bouis 2017 Akinwumi Ayodeji Adesina 2018 Lawrence Haddad ja David Nabarro / 2019 Simon N. Groot 2020 Rattan Lal / 2021 Shakuntala Haraksingh Thilsted / 2022 Cynthia Rosenzweig ==Lähteet== Luokka:Palkinnot Luokka:Maatalous
Vital Rymašeuski

Vital Anatoljevitš Rymašeuski (, s. 1975) on valkovenäläinen poliitikko. Hän oli vuoden 2010 presidentinvaaleissa Valko-Venäjän kristillisen puolueen ehdokkaana. Vaalien jälkeen Rymašeuski pidätettiin muiden oppositiojohtajien tavoin, ja hänet tuomittiin ehdolliseen vankeusrangaistukseen. Vaalien vuosipäivänä Rymašeuski siepattiin ja hänet kyyditettiin pakettiautolla tuntemattomaan paikkaan. Ehdollisen koeaika päättyi vuonna 2013, minkä jälkeen Rymašeuski saa taas matkustaa ulkomaille. == Lähteet == Luokka:Valkovenäläiset poliitikot Luokka:Vuonna 1975 syntyneet Luokka:Elävät henkilöt
Adapa

Adapa oli babylonialaisessa jumaltarustossa maailman ensimmäinen ihminen ja tietäjä. Nimi Adapa merkitsee sananmukaisesti miestä. Hän on saattanut olla Eridun, sumerilaisen pyhän kaupungin kuningas. Adapa keksi puheen ja loi sivistyneen elämäntavan perustan.Cotterell 1996, s. 53 Adapaa voi verrata kristinuskon ensimmäiseen ihmiseen Aadamiin, joka nimesi pedot ja linnut. Adapan taru vastaa kristillistä syntiinlankeemuskertomusta, jossa Eeva, Aadamin puoliso, söi hedelmän kielletystä puusta ja aiheutti ihmisten karkotuksen paratiisista sekä ikuisesta elämästä. ==Mytologia== Adapa sai oppinsa veden, viisauden ja taikuuden jumalalta Ealta, jonka pappina hän toimi. Tarun mukaan Adapa aiheutti ihmiskunnan kuolevaisuuden kieltäytyessään syömästä ikuisen elämän ruokaa taivaassa. Hänen ollessaan kalastamassa Persianlahdella tuuli kaatoi hänen veneensä. Suuttuneena Adapa kirosi tuulen. Hänen kirouksensa oli niin voimakas, että tuulen siivet murtuivat. Huomatessaan tavallisen ihmisen suuren voiman taivaan jumala Anu säikähti. Hän määräsi Adapan tulemaan luokseen taivaaseen. Ea, joka ei halunnut menettää uskollista pappiaan taivaan houkutuksille, laati suunnitelman. Hän pyysi Adapaa pukeutumaan surupukuun sekä olemaan syömättä ja juomatta mitään tarjottua vierailunsa aikana. Adapa suostui tähän. Taivaassa Adapan otti vastaan vuorotellen kuoleva ja uudelleen syntyvä jumala Tammuz. Tammuz kummasteli, miksi Adapa piti taivaassa surupukua yllään. Adapa vastasi surevansa Tammuzin lähtöä maailmasta, ja vastaus miellytti tätä. Näin Adapaa kohdeltiin taivaassa vieraan tavoin, ei suinkaan rikollisena. Taivaan jumala Anu tarjosi Adapalle ruokaa ja juomaa hyvin aikein. Kieltäytyessään kohteliaasti tarjotusta Adapa kertoi Ean varoituksesta. Anu nauroi, sillä hän oli tarjonnut vieraalleen ikuisen elämän ruokaa. Anulla ei tuntunut olevan valinnan varaa miehen näin hienovaraisesti kieltäytyessä. Adapa palautettiin maan päälle, ja näin hän menetti mahdollisuuden kuolemattomuuteen sekä itseltään että kaikilta muilta ihmisiltä. ==Lähteet== * Cotterell, Arthur: Maailman myytit ja tarut. WSOY 1996. ISBN 951-0-17102-6 === Viitteet === ==Aiheesta muualla== * http://www.ancient.eu.com/article/216/ * http://www.piney.com/BabCathEncy.html Luokka:Mesopotamialaisen mytologian sankarit Luokka:Myyttiset esivanhemmat
Rameswaram

Rameswaram (; myös Ramesvaram, Rameshwaram tai Ramisseram) on kaupunki Ramanathapuramin piirikunnassa Tamil Nadun osavaltiossa Etelä-Intiassa. Se sijaitsee Pambanin saarella Palkinsalmen erottamana Manner-Intiasta ja noin 50 kilometrin päässä Sri Lankalle kuuluvasta Mannarin saaresta. Pambanin saaren, joka tunnetaan myös Rameswaramin saarena, yhdistää Manner-Intiaan Pambanin silta. == Väestö == Vuonna 2001 Rameswaramissa asui 37 968 ihmistä. Väestöstä 52 % oli miehiä ja 48 % naisia. 16,05 % oli alle kuusivuotiaita. Vuonna 2011 kaupungin väkiluku oli 44 856. == Uskonto == Varanasin lisäksi Rameswaramia pidetään yhtenä hindujen pyhimmistä paikoista Intiassa. Kaupungin merkittävin historiallinen maamerkki on Ramanathaswamyn temppeli, joka on omistettu Shivalle. Sekä temppeli että kaupunki ovat tärkeitä pyhiinvaelluskohteita shaiviiteille ja vaishnaville. Tiedosto:Pamban-bridge.JPG|Pambanin silta. Tiedosto:Ramesw1.jpg|Pyhiinvaeltajia Rameswaramissa. Tiedosto:Rameswaram temple (11).jpg|Ramanathaswamyn temppeli. == Lähteet == == Aiheesta muualla == Luokka:Tamil Nadun kaupungit Luokka:Hindulaisuuden pyhät paikat Luokka:Pyhät kaupungit
Mark Frost

Mark Frost (s. 25. marraskuuta 1953 New York, Yhdysvallat) on yhdysvaltalainen kirjailija, käsikirjoittaja, ohjaaja ja elokuvatuottaja. Hänet tunnetaan parhaiten televisiosarjan Hill Street Blues käsikirjoittajana ja Twin Peaksin toisena luojana. == Ura == Frost oli NBC:n televisiosarja Hill Street Bluesin käsikirjoittaja. Hän loi yhdessä David Lynchin kanssa ABC:n televisiosarjat Twin Peaksin ja On the Airin. Hän on ollut kirjoittamassa ja ohjaamassa elokuvaa Storyville, hän on käsikirjoittanut elokuvaa Fantastic Four, sekä käsikirjoittanut elokuvan The Greatest Game Ever Played, joka perustui Frostin omaan, samannimiseen kirjaan. Frostin muut, golfia käsittelevät kirjat ovat nimeltään The Match: The Day the Game of Golf Changed Forever ja The Grand Slam. Hänen kaunokirjalliseen tuotantoonsa kuuluvat kirjat The List of Seven, The Six Messiahs ja The Second Objective. == Yksityiselämä == Frost on syntynyt New Yorkissa, mutta lapsena hänen perheensä muutti Los Angelesiin. Hän on näyttelijä Warren Frostin poika, ja kirjailija Scott Frost on hänen veljensä. == Bibliografia == === Kaunokirjallisuus === * The Secret Diary of Laura Palmer (1990) * The List of Seven (1993) * The Six Messiahs (1995) * Before I Wake (1997) pseudonyymillä Eric Bowman * The Second Objective (2009) * Paladin Prophecy 1: The Paladin Prophecy (2012) * Paladin Prophecy 2: The Alliance (2013) === Muu tuotanto === * The Greatest Game Ever Played: A True Story (2002) * The Grand Slam: Bobby Jones, America, And the Story of Golf (2006) * The Match: The Day the Game of Golf Changed Forever (2007) * Game Six (2009) == Filmografia == === Elokuvat === * Twin Peaks – Tuli kulje kanssani * The Greatest Game Ever Played * Fantastic Four * Fantastic Four: Hopeasurffari * Storyville * The Believers === Televisio === * Twin Peaks * Hill Street Blues * On the Air * Buddy Faro * Kutsukaa McCall * The Six Million Dollar Man * American Chronicles * All Souls == Aiheesta muualla == * Mark Frostin viralliset kotisivut * * Mark Frost Allmovie-sivustolla. Luokka:Yhdysvaltalaiset käsikirjoittajat Luokka:Vuonna 1953 syntyneet Luokka:Elävät henkilöt
M3 (Valko-Venäjä)

Valtatie M3 on noin 260 kilometriä pitkä valtatie Valko-Venäjällä. M3 alkaa Minskin kaupungin keskustan Jakub Kolasin aukiolta pohjoiskoilliseen johtavan Jakub Kolasin kadun () ja sitä seuraavan Logoiski trakt -kadun jatkona Minskin kehätieltä M9 eteenpäin kohti Vitsebskiä. Kehätien risteyksen pohjoispuolella on suuri Bigzz-hypermarket. Minskin kehätien jälkeen M3 kulkee kohti Lahoiskia, joka ohitetaan kaupungin länsipuolelta. Valtatie M3 kuuluu Lahoiskiin saakka (tilanne vuoden 2014 alkuun mennessä) BelToll-järjestelmään eli se on etelälukevia ja kameravalvottuja mittauspisteitä sisältävä tullitie, jonka käytöstä peritään tulliliittoon kuulumattomilta ulkomaalaisilta henkilöautoilta ja valkovenäläisiltä raskaan liikenteen ajoneuvoilta tietulli. Tämän jälkeen maantie jatkaa yhä pohjoiskoilliseen, kunnes noin 7 kilometriä kantatie P3:n risteyksen jälkeen suuntaa selvemmin itään Bjarezinan biosfäärialueen halkaisten, jonka jälkeen jatkaa koilliseen Lepelin suuntaan. Lepel ohitetaan itäpuolelta ja Bešankovitšy eteläpuolelta kiertäen. Valtatie päättyy Vitsebskiin, jossa sen jatkona on keskustaa kohti vievä katu (Zelenogurskaja ulitsa). Muutaman kilometrin päässä M3 valtatiestä itään, noin 60 kilometrin päässä Minskistä, on vaikuttava Hatynin muistoalue. == Lähteet== == Aiheesta muualla == * Map of tollroads (tulliteiden kartta) (beltoll.by) Luokka:Valko-Venäjän tiet Luokka:Minskin alue Luokka:Vitsebskin alue
PlayRaven

PlayRaven oli suomalainen pelialan yritys, jonka perustivat keväällä 2013 viisi pelialalla aiemminkin toiminutta yrittäjää. Perustajilla on kokemusta mm. suomalaisista Remedy Entertainmentistä ja Digital Chocolatesta. Yritys sai 1,7 miljoonan euron rahoituksen tammikuussa 2014.Helsingin Sanomat: "Peliala houkuttaa sijoittajia: Suomalainen PlayRaven sai 1,7 miljoonan rahoituksen". Viitattu: 23.1.2014 Yrityksen ensimmäisen peli oli SpyMaster Applen mobiililaitteille.SpyMaster Yritys julkaisi kaksi seuraavaa peliään Robocide ja Winterstate vuonna 2016. Rovio osti PlayRavenin koko osakekannan vuonna 2018https://investors.rovio.com/fi/news-and-events/lehdistotiedotteet/rovio- entertainment-oyj-rovio-ostanut-playraven-oyn . == Pelit == Peli Vuosi Pelialusta SpyMaster 2014 iOS Robocide 2016 Android, iOS Winterstate 2016 Android, iOS == Arvioita == SpyMaster sai 1/5 tähteä Pocket Tactics-sivuston arvostelussa ja 7/10 PocketGamer arvostelussa. Robocide sai 8/10 PocketGamer arvostelussa. Winterstate sai 8/10 PocketGamer arvostelussa. == Lähteet == == Aiheesta muualla == * Viralliset kotisivut * Robocide * Winterstate Luokka:Entiset suomalaiset videopeliyritykset
Radimitšit

Radimitšit (, ) olivat Dneprin yläjuoksun vasemmanpuoleisella maa-alueella sekä joen Sož- ja Desna-sivuhaarojen valuma-alueella 800–1100-luvuilla elänyt itäslaavilainen heimoyhteisö. Heimoyhteisö liittyi sujuvien jokiyhteyksien johdosta tiiviisti Kiovan Rusin keskiosiin. Arkeologisten aineiston mukaan radimitšit muistuttivat ympäröiviä heimoja taloudelliselta, sosiaaliselta ja kulttuuriselta kehitykseltään. 1000- ja 1100-luvuilta alueelta tunnetaan useita feodaalisia kaupunkeja: Homel (Gomel) ja Tšatšersk Sožin varrelta, Vštšiž Desnan varrelta, Vorobin, Ropeisk, Starodub. Alueesta tuli virallisesti osa Kiovan Rusia vuonna 984. Myöhemmin, Jaroslav Viisaan kuoltua alueen länsiosa tuli osaksi Smolenskin ruhtinaskuntaa ja itäosa heimoalueesta liitettiin Tšernihivin ruhtinaskuntaan. Radimitšit mainitaan kronikoissa viimeisen kerran vuonna 1169. Nykyisen Valko-Venäjän itäisimmässä osassa asuneita radimitšejä pidetään yhtenä valkovenäläisten kantaheimoista. Kuva:Slav-7-8-obrez.png|Venäläinen näkemys itäisen Keski-Euroopan heimoista 600- ja 700-luvuilla . Radimitšit (радимичи) mainitaan vihreän alueen keskiosassa Tšernigovin pohjoispuolella. Kuva:East Slavic tribes peoples 8th 9th century.jpg|Ukrainalainen näkemys itäslaavilaisista heimoista ajanjaksolla 700–850 jaa. . ==Lähteet== Luokka:Valko-Venäjän historia Luokka:Venäjän historia Luokka:Slaavit
Numeerinen virtausdynamiikka

Numeerinen virtausdynamiikka eli CFD, Computational Fluid Dynamics on virtausmekaniikan osa-alue, jossa numeerisilla menetelmillä ratkaistaan ja analysoidaan fluidien, eli nesteiden ja kaasujen käyttäytymistä. Tietokoneita käytetään tarvittavien laskelmien suorittamiseen. Laskutoimitusten avulla simuloidaan nesteiden ja kaasujen vuorovaikutusta. Pinnat määritellään reunaehtoina. Suurnopeustietokoneilla voidaan saavuttaa parempia tuloksia. Kehitystyö parantaa edelleen ohjelmistojen tarkkuutta ja nopeutta monimutkaisissa simulointiskenaarioissa, joissa voi olla esimerkiksi transoonisia tai turbulenttisia virtauksia. Tällaista kehitystyötä validoidaan kokeellisesti esimerkiksi tuulitunnelissa tai lopulta täyden mittakavaan testeissä, esimerkiksi koelentojen avulla. == Aiheesta muualla == *CFDWiki - the Computational Fluid Dynamics reference wiki. * Kurssi: Introduction to CFD – Dmitri Kuzmin (Dortmund University of Technology) Luokka:Virtausmekaniikka
Long Dong Silver

Daniel Arthur Mead (s. 20. huhtikuuta 1960) alias Long Dong Silver on britannialainen entinen aikuisviihdetähti. Hän esiintyi useissa aikuisviihde- elokuvissa ja sai mainetta muun muassa pitkän, noin 18 tuuman sukuelimensä ansiosta. Myöhemmin kuitenkin osoitettiin, että elin oli tosiasiassa Elefanttimies-elokuvassa työskennelleen maskeerajan valmistama proteesi ja tämä vaikutti Silverin maineeseensa kielteisesti. Hän esiintyi, mm. Beauty and the Beast -nimisessä pornoelokuvassa. Silver lopetti aikuisviihdeuransa vuoden 2008 paikkeilla. ==Lähteet== * http://www.wweek.com/portland/article-9610-members_only.html === Viitteet === Luokka:Brittiläiset pornonäyttelijät Luokka:Vuonna 1960 syntyneet Luokka:Elävät henkilöt
Omer Beriziky

Omer Berizky (s. 9. syyskuuta 1950) on madagaskarilainen poliitikko, joka toimi maansa pääministerinä vuosina 2011–2014. Hän toimi virassa yhteistoimintahallituksen nimittämänä. Berizky on kotoisin Madagaskarin pohjoisosasta ja työskenteli ennen historian professorina. Hän on toiminut myös maansa EU-lähettiläänä. Vuonna 2014 Berizikyn seuraajaksi valittiin Kolo Roger. == Lähteet == * === Viitteet === Luokka:Madagaskarin pääministerit Luokka:Vuonna 1950 syntyneet Luokka:Elävät henkilöt
Valko-Venäjä kesäolympialaisissa 1996

Valko-Venäjä osallistui Atlantan kesäolympialaisiin 1996 157 urheilijan voimin. Kyseessä olivat Valko-Venäjän ensimmäiset kesäolympialaiset omana joukkueena. Maa saavutti myös ensimmäisen olympiakultansa itsenäisenä valtiona. Avaisijassa Valko-Venäjän lippua kantoi Igor Železovski. == Mitalit == Valko-Venäjä voitti kisoissa kullan, kuusi hopeaa ja kahdeksan pronssia. Mitalit oikeuttivat mitalitaulukossa sijalle 20. Mitalitaulukossa alapuolella jäi muun muassa Suomi. Mitali Nimi Laji Tapahtuma Kulta Soutu Naisten yksikkö Hopea Ammunta Miesten 50 m pistooli Hopea Yleisurheilu Miesten kiekonheitto Hopea Paini kreikkalais-roomalainen 100 kg Hopea Paini vapaapaini 130 kg Hopea Paini kreikkalais-roomalainen 48 kg Hopea Yleisurheilu Naisten seitsenottelu Pronssi Voimistelu Miesten moniottelu Pronssi Voimistelu Miesten hyppy Pronssi Voimistelu Miesten nojapuut Pronssi Voimistelu Miesten rekki Pronssi Yleisurheilu Miesten kiekonheitto Pronssi Paini kreikkalais- roomalainen 82 kg Pronssi Yleisurheilu Naisten kiekonheitto Pronssi Joukkue* Soutu Naisten kahdeksikko *Naisten soutukahdeksikon joukkue: Jelena Mikulitš, Marina Znak, Natalja Voltšek, Natalia Stasjuk, Tamara Davydenko, Valentina Skrabatun, Natalja Lavrinenko, Jaroslava Pavlovitš ja Aleksandra Pankina. == Joukkue == Valko-Venäjää edusti kisoissa 157 urheilijaa, joista 91 oli miehiä ja 66 naisia. Joukkueen nuorin osallistuja oli voimistelija Tatiana Zharganova, jolla oli ikää vain 15 vuotta. Joukkueen vanhin urheilija oli 40-vuotias purjehtia Sergey Khoretskiy. Voimistelija Vitali Štšerbo oli menestynein urheilija, voittaen neljä pronssia. Hän oli henkilökohtaisen mitalitaulukon kymmenes. == Kuvia == 1996\. Stamp of Belarus 0157.jpg|Valkovenäläinen postimerkki, jossa kuvattu painia. 1996\. Stamp of Belarus 0158.jpg|Valkovenäläinen postimerkki, jossa kuvattu painonnostoa. 1996\. Stamp of Belarus 0156.jpg|Valkovenäläinen postimerkki, jossa kuvattu kiekonheittoa. == Lähteet == kesäolympialaisissa 1996 Luokka:Valtiot kesäolympialaisissa 1996
Josef Priller

Josef Pips Priller oli saksalainen, vain 163 cm pitkä, hävittäjä-ässä ja merkittävä hävittäjäjohtaja. Priller saavutti kaikki 101 ilmavoittoaan länsi- euroopassa, 307 sotalennolla. Spick 1999 s. 214-224 Hän kuuluu niiden kahdeksan saksalaisohjaajan joukkoon jotka saavuttivat yli 100 ilmavoittoa länsi-liittoutuneita vastaan. Spick 1999 s. 177-179 Priller ura JG 26:ssa alkoi marraskuussa 1940, jolloin hänet komennettiin JG 51:stä 1. lentueen päälliköksi, 17. marraskuuta 1941 kaatuneen Eberhard Henrici:n korvaajaksi. Prillerille oli vain kuukautta aikaisemmin myönnetty ritariristi saavutuksistaan Hävittäjärykmentti 51:ssä Caldwell JG 26 Kanaalin ässät 2013 sivut 77-81 Priller toimi hävittäjälentorykmentti Jagdgeschwader 26 ”Schlageterin” komentajana ajalla 11. tammikuuta 1943 – 27. tammikuuta 1945 Caldwell JG 26 Kanaalin ässät 2013 sivut 398-409 Prillerin pudotussuhde oli 3.04. Spick 1999 s. 229 == Lähteet == * * === Viitteet === Luokka:Saksalaiset toisen maailmansodan sotilaat Luokka:Saksalaiset lentäjät Luokka:Vuonna 1915 syntyneet Luokka:Vuonna 1961 kuolleet
Julie Gayet

Julie Gayet (s. 3. kesäkuuta 1972) on ranskalainen näyttelijä ja tuottaja. Gayet opiskeli historiaa, psykologiaa ja sirkustaitoja ennen ryhtymistään näyttelijäksi. Hän on esiintynyt useissa elokuvissa sekä televisiosarjoissa, mutta maailmanlaajuisen huomion keskipisteeseen hän tuli, kun tieto hänen ja Ranskan presidentin François Hollanden salasuhteesta tuli julki. Gayet ja Hollande menivät naimisiin Hollanden presidenttikauden jälkeen kesäkuussa 2022.Julie Edde: François Hollande finally ties the knot at 67 amid rumours of second presidential run The Telegraph 8.6.2022. Viitattu 4.5.2023. ==Lähteet== == Aiheesta muualla == * * Julie Gayet Allmovie.com-sivustolla. Luokka:Ranskalaiset näyttelijät Luokka:Ranskan presidenttien puolisot Luokka:Vuonna 1972 syntyneet Luokka:Elävät henkilöt
Raitavesikobra

Raitavesikobra (Naja annulata) on myrkkytarhakäärmeiden heimoon kuuluva käärmelaji. Se kuuluu kobrien sukuun (Naja) ja vesikobrien alasukuun (Boulengerina). Raitavesikobra saattaa olla liikkeellä sekä yöllä että päivällä. == Ulkonäkö ja koko == Raitavesikobra kasvaa 1,4–2,7 metriä pitkäksi. Sen ruumiinrakenne on lieriömäinen, pää on lyhyt ja suomut ovat pehmeät. Käärmeen pääväri on punaruskea ja sillä on mustia raitoja. Raitavesikobran itäisellä N. a. stormsi -alalajilla on raitoja vain kaulassa. == Levinneisyys ja elinympäristö == Raitavesikobraa tavataan Länsi- ja Keski- Afrikassa. Sitä esiintyy metsissä, savanneilla, järvissä ja joissa. == Ravinto == Laji syö kaloja ja sammakkoeläimiä. == Lähteet == == Aiheesta muualla == * The University of Adelaide, Australia, Clinical Toxinology Resources: Naja annulata * http://www.markoshea.info/downloads/oshea_mcintyre_2005_boulengerina_annulata_stormsi_attempted_predation.pdf Luokka:Kobrat
Tupla-tupla

Tupla-tupla on koripalloon liittyvä termi. Tupla-tuplan saavuttaakseen tulee pelaajan päästä yhden ottelun aikana kaksinumeroisiin lukemiin (toisin sanoen 10 tai enemmän) kahdessa tilastokategoriassa viidestä. Nämä viisi kategoriaa ovat pisteet, levypallot, koriin johtaneet syötöt, riistot sekä torjunnat. Useimmiten tupla-tupla saavutetaan pisteiden ja levypallojen avulla. Toiseksi yleisin yhdistelmä on pisteet ja syötöt. Tupla-tuplat ovat melko yleisiä, etenkin NBA:ssa, jossa peliaika on pidempi kuin muualla. NBA:ssa ottelun kesto on 48 minuuttia, kun muissa sarjoissa ottelu kestää 40 minuuttia. ==Katso myös== * Tripla-tupla ==Aiheesta muualla== * Korisliigan tupla-tuplat kaudella 2012-2013 Luokka:Koripallotermit